## Pravilnik o priznanjima i nagradama za dostignuća na području zaštite okoliša

### NN 26/2002 (19.3.2002.), Pravilnik o priznanjima i nagradama za dostignuća na području zaštite okoliša

# MINISTARSTVO ZAŠTITE OKOLIŠA I PROSTORNOG UREĐENJA

608

Na temelju članka 16. stavka 1. Zakona o ustrojstvu i djelokrugu
ministarstava i državnih upravnih organizacija (»Narodne novine«, br. 48/99 i
15/00) i članka 44. stavka 3. Zakona o zaštiti okoliša (»Narodne novine«, broj
82/94, 128/99), ministar zaštite okoliša i prostornog uređenja, donosi

## PRAVILNIK

### O PRIZNANJIMA I NAGRADAMA ZA DOSTIGNUĆA NA PODRUČJU ZAŠTITE OKOLIŠA

I. OPĆE ODREDBE

Članak 1.

Ovim Pravilnikom propisuje se postupak, način i uvjeti dod­je­le
priznanja i nagrada za dostignuća na području zaštite okoli­ša (u daljnjem
tekstu: priznanja i nagrade).

Članak 2.

Priznanja i nagrade
dodjeljuju se za dostignuća na području zaštite okoliša za:

– ostvarivanje preventive od
onečišćavanja okoliša,

– najpovoljnija rješenja u
proizvodnim postupcima u odnosu na okoliš,

– razvojne i istraživačke
projekte u zaštiti okoliša,

– razvoj sustava i edukaciju
o zaštiti okoliša u odgojno-obrazovnom procesu,

– doprinos pojedinca za
razvoj i unapređenje zaštite okoliša ili za doprinos u međunarodnoj suradnji u
zaštiti okoliša,

– doprinose stručnih i drugih
društava, udruga i nevladinih organizacija za razvoj i unapređenje zaštite
okoliša.

Članak 3.

Priznanja i nagrade
dodjeljuju se svake godine 5. lipnja, prigodom Svjetskog dana zaštite okoliša.

II. POSTUPAK, NAČIN I UVJETI DODJELE PRIZNJANJA I NAGRADA

Članak 4.

Priznanja i nagrade dodjeljuje se za dostignuća na području zaštite
okoliša utvrđena člankom 2. ovoga Pravilnika s obzirom na mjerljive pozitivne
utjecaje na okoliš koji udovoljavaju uvjetima zdravog i održivog razvoja,
sukladno ciljevima utvrđenim Zakonom o zaštiti okoliša i priznatim znanstvenim
dostignućima.

Članak 5.

Ministar zaštite okoliša i
prostornog uređenja (u daljnjem tekstu: ministar) svake godine određuje područja
zaštite okoliša za koja će se dodijeliti priznanja i nagrade u tekućoj godini.

Članak 6.

Priznanje i nagrade mogu se
dodijeliti pravnim i fizičkim osobama (tvrtke, udruge, stručne i druge
organizacije, obrazovne institucije i dr.) na način i pod uvjetima propisanim
ovim Pravil­nikom.

Članak 7.

Godišnje nagrade se
dodjeljuju kandidatima koji su ostvarili najveći doprinos u zaštiti okoliša u
području za koje su nominirani.

Godišnja priznanja se
dodjeljuje kandidatima koji su ušli u najuži izbor od po tri kandidata u području
za koje su nominirani.

Članak 8.

Nagrade se dodjeljuju u
obliku plakete i povelje u zlatnoj boji.

Priznanja se dodjeljuju u
obliku povelje u srebrenoj boji.

Članak 9.

Plaketa je izrađena u bronci, visine 16 cm, rad akademskog kipara prof. Želimira
Janeša. Sastoji se od postolja veličine
7,0 ´ 3,5 cm, oblika polovice nepravilne osmerokutne
prizme, i stupa koji se uzdiže iz postolja. Stup nosi plaketu u obliku
medaljona, promjera 11,5 cm. Na prednjoj strani medaljona izrađen je apstraktni
reljefni prikaz koji dijeli krug na dvije nepravilne polovice. Na stražnjoj
strani medaljona je apstraktni reljefni prikaz okoliša (planine, šume, polja,
naselja, rijeke, more, zrak, ptice) na dlanovima ruku.

Na postolju, uz natpis »za
okoliš« svake se godine upisuje tekuća godina.

Povelja je veličine 35 ´ 25 cm, tiskana je
na tvrdom papiru u zlatnoj i srebrnoj boji, s otisnutim prikazom predloška
plakete u sredini.

Članak 10.

Prijedlozi za dodjelu
priznanja i nagrada prikupljaju se putem javnog natječaja kojeg raspisuje
Ministarstvo zaštite okoliša i prostornog uređenja (u daljnjem tekstu:
Ministarstvo), najkasnije do 1. ožujka tekuće godine.

Natječaj se objavljuje u
javnim glasilima, glasilu »Okoliš« i na web stranici Ministarstva.

U tekstu natječaja objavljuju
se područja zaštite okoliša za koja se dodjeljuju priznanja i nagrade, broj
priznanja i nagrada koji će se dodijeliti, uvjeti i rok za dostavljanje
prijedloga za dod­jelu priznanja i nagrada te postupak dodjele.

Natječaj traje 30 dana od
dana zadnje objave u javnom glasilu.

Iznimno Povjerenstvo može
odlučiti da se produži natječajni rok, ali najduže za 15 dana.

if !supportEmptyParas endif

Članak 11.

Prijedlog za dodjelu
priznanja i nagrada mogu podnijeti prav­­ne ili fizičke osobe koje
zadovoljavaju uvjete natječaja.

Kandidata može predložiti i
druga pravna ili fizička osoba uz njegovu suglasnost.

Prijedlog za dodjelu
priznanja i nagrada mora sadržavati:

1. Ime/naziv i adresu
kandidata,

2. područje za koju se predlaže
dodjela priznanja odnosno nagrade,

3. kratak opis dostignuća
predloženog za dodjelu priznanja ili nagrade s mjerljivim pokazateljima
pozitivnog utjecaja na okoliš,

4. ime/naziv i adresu
predlagatelja,

5. najmanje jednu preporuku
za predloženo dostignuće kandidata.

Prijedlog može sadržavati i
druge priloge, kao što su popis os­­talih dostignuća kandidata na području zaštite
okoliša, mišlje­nja nezavisnih stručnjaka o dostignuću predloženom za dodjelu
priz­na­nja ili nagrade, najbolje primjere svjetske prakse vezano uz dostignuće,
foto ili video dokumentaciju i sl.

Članak 12.

Ministar svake godine imenuje
Povjerenstvo za dodjelu priznanja i nagrada iz reda stručnjaka, ovisno o područjima
zaštite okoliša za koja se dodjeljuju priznanja i nagrade u tekućoj godini.

Povjerenstvo čini najmanje
pet članova. Odluku o broju članova Povjerenstva donosi ministar.

Imena članova Povjerenstva objavljuju se prilikom dodjele priznanja i
nagrada.

Članak 13.

Povjerenstvo radi i odlučuje na sjednicama.

Povjerenstvu predsjeda ministar.

U slučaju spriječenosti ministra sjednici predsjedava osoba koju odredi
ministar.

Na sjednici Povjerenstva vodi se zapisnik o radu.

Ako je član Povjerenstva kandidat za dodjelu priznanja ili nagrade, ili
ako je kandidat ili predlagatelj član uže ili šire obitelji člana Povjerenstva,
ili ako član Povjerenstva radi u pravnoj osobi koja je kandidat ili
predlagatelj, ili ako ima financijski interes u toj pravnoj osobi, ne može
sudjelovati u raspravi i donošenju odluke o dodjeli priznanja ili nagrade.

Stručne, administrativne i tehničke poslove za Povjerenstvo obavlja
Ministarstvo.

Članak 14.

Povjerenstvo donosi odluke većinom glasova svih članova.

Povjerenstvo odlučuje o dodjeli priznanja i nagrada javnim glasovanjem.

Ako odluka o dodjeli priznanja i nagrade nije donesena javnim
glasovanjem Povjerenstvo na istoj sjednici otvara raspravu i po njenom okončanju
pristupa odlučivanju tajnim glasovanjem.

Ako po obavljenom tajnom glasovanju prijedlog o dodjeli priznanja i
nagrade ne dobije natpolovičnu većinu nagrada ili priznanje se ne dodjeljuje.

Rezultate glasovanja utvrđuje ministar ili ovlašteni zamjenik koji
predsjedava Povjerenstvu.

Član Povjerenstva koji se ne suglasi s odlukom Povjerenstva može tražiti
da se njegovo izdvojeno mišljenje s obrazloženjem unese u zapisnik sjednice
Povjerenstva.

Članak 15.

Povjerenstvo može od predlagatelja zatražiti dopunu pri­jedloga.

Rok za dopunu prijedloga ne može biti duži od 5 dana od dana zaprimanja
zahtjeva za dopunu prijedloga.

Ako predlagatelj ne dopuni
prijedlog u roku iz stavka 2. ovoga članka smatra se da prijedlog nije
podnesen.

Članak 16.

Povjerenstvo može zatražiti
od stručnih ustanova ili pojedinaca stručnu procjenu dostignuća na području zaštite
okoliša za koje se predlaže dodjela priznanja i nagrada pravnoj ili fizičkoj
osobi.

Članak 17.

Povjerenstvo može donijeti odluku da se priznanja i nagrade iz pojedinih
područja neće dodijeliti u tekućoj godini ako ocijeni da niti jedan kandidat ne
ispunjava uvjete za dodjelu priznanja i nagrada utvrđene člankom 2. i 3. ovoga
Pravilnika, odnosno ako predlagatelji ne dostave svoje prijedloge sukladno
odredbama članka 10. i 11. ovoga Pravilnika.

Članak 18.

Povjerenstvo, nakon razmatranja svih pristiglih prijedloga koji su
zadovoljili uvjete natječaja, obavlja uži odabir od po tri kandidata za svako
područje zaštite okoliša za koje se dodjeljuju priznanja i nagrade.

Povjerenstvo je dužno čuvati u tajnosti imena i/ili nazive kandidata
koji su ušli u uži izbor.

Na tiskovnoj konferenciji koja se održava najkasnije tjedan dana prije
svečanog uručenja priznanja i nagrada, objavit će se imena po tri kandidata
koji su ušli u uži izbor iz pojedinog područja.

Članak 19.

Konačni odabir kandidata za nagrade i priznanja Povjerenstvo obavlja na
sjednici neposredno prije njegovog svečanog uručenja.

Imena i/ili nazive dobitnika nagrada i priznanja Povjerenstvo je dužno čuvati
u tajnosti do svečanog uručenja.

Članak 20.

Priznanja i nagrade nagrađenima uručuje ministar ili osoba koju ministar
ovlasti.

Članak 21.

Odluka o dodjeli priznanja i nagrada objavljuje se u glasilu »Okoliš« i
u sredstvima javnog priopćavanja.

Članak 22.

Sredstva za dodjeljivanje priznanja i nagrada za dostignuća na području
zaštite okoliša osiguravaju se u državnom proračunu i vode na računu
Ministarstva.

III. PRIJELAZNE I ZAVRŠNE ODREDBE

Članak 23.

Natječaj za dodjelu priznanja i nagrada u 2002. godini provest će se, a
priznanja i nagrade dodijeliti, sukladno odredbama ovoga Pravilnika.

Članak 24.

Danom stupanja na snagu ovog
Pravilnika prestaje važiti Pravilnik o priznanjima i nagradama za dostignuća na
području zaštite okoliša (»Narodne novine«, br. 1/99).

Članak 25.

Ovaj Pravilnik stupa na snagu
danom objave u »Narodnim novinama«.

Klasa: 351-01/02-01/0044
Urbroj.: 531-01-02-1
Zagreb, 12. ožujka 2002.

Ministar
**Božo Kovačević,** v. r.

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 26/2002-608